b'\n_START_ARTICLE_\nElektromotor\n_START_SECTION_\nHistorie og udvikling\n_START_PARAGRAPH_\nKonvertering af elektrisk energi til mekanisk energi via elektromagnetiske midler blev demonstreret af den britiske videnskabsmand Michael Faraday i 1821. En frith\xc3\xa6ngende ledning blev dyppet i kviks\xc3\xb8lv, i hvilken en permanent magnet blev placeret. N\xc3\xa5r en str\xc3\xb8m blev sendt gennem ledningen, roterede ledningen rundt om magneten, hvilket viste at str\xc3\xb8mmen gav ophav til et cirkul\xc3\xa6rt magnetfelt om ledningen. _NEWLINE_Denne elektromotor vises ofte i skolefysik, men saltvand anvendes nogle gange i stedet for det giftige kviks\xc3\xb8lv. Dette er den simpleste form af en klasse af anordninger kaldet unipolare motorer. En senere raffinering er Barlows hjul. Disse var kun demonstrationsanordninger, da de umiddelbart er uegnet til praktiske anvendelser._NEWLINE_I 1827 begyndte den ungarske fysiker \xc3\x81nyos Jedlik med at eksperimentere med anordninger han kaldte "elektromagnetiske egenrotorer". Selvom anordningerne kun blev benyttet til ikke-praktiske form\xc3\xa5l, demonstrerede Jedlik i 1828 den f\xc3\xb8rste anordning, som indeholdt de tre hovedkomponenter i praktiske j\xc3\xa6vnstr\xc3\xb8msdrevne elektromotorer: statoren, rotoren og kommutatoren. Anordningen anvendte ingen permanente magneter, da magnetfelterne fra b\xc3\xa5de den station\xc3\xa6re og de runddrejende komponenter kun blev dannet ved str\xc3\xb8mme, som l\xc3\xb8b gennem deres vindinger.\n_START_SECTION_\nDe f\xc3\xb8rste elektriske motorer\n_START_PARAGRAPH_\nDen f\xc3\xb8rste j\xc3\xa6vnstr\xc3\xb8ms elektromotor af kommutator-typen, som var i stand til at dreje maskineri, blev opfundet af den britiske videnskabsmand William Sturgeon i 1832._NEWLINE_ _NEWLINE_Ved at benytte Sturgeons arbejde, byggede amerikanerne Emily og Thomas Davenport en kommerciel elektromotor i 1837 og patenterede den. Deres motorer kunne k\xc3\xb8re op til 600 omdrejninger per minut og drev maskinv\xc3\xa6rkt\xc3\xb8j og en trykpresse._NEWLINE_ _NEWLINE_Grundet den h\xc3\xb8je pris p\xc3\xa5 zink-elektroder som brunstensbatterier kr\xc3\xa6vede, blev elektromotorene ikke en kommerciel succes og Davenporterne gik fallit. Adskillige opfindere fulgte Sturgeon udvikling af DC-motorer, men alle blev ramt af de samme udgiftsproblemer grundet batteridriften. Ingen elektricitetsdistribution var blevet udviklet dengang. Ligesom Sturgeons motor, var der heller ikke noget praktisk kommercielt marked for disse motorer._NEWLINE_I 1855 byggede Jedlik en anordning efter lignende principper som hans elektromagnetiske egenrotorer, der var istand til at lave anvendeligt arbejde. _NEWLINE_Han byggede et elektriskt drevent modelfart\xc3\xb8j samme \xc3\xa5r._NEWLINE_Den moderne DC-motor blev tilf\xc3\xa6ldigt opfundet i 1873, da Z\xc3\xa9nobe Gramme forbandt en dynamo han havde opfundet til en anden lignende enhed, og drev den som en elektromotor. Gramme-maskinen blev den f\xc3\xb8rste succesfulde elektromotor i industrien._NEWLINE_I 1886 opfandt Frank Julian Sprague den f\xc3\xb8rste praktiske DC-motor, en ikke-gnistrende motor, som var i stand til at holde en konstant hastighed, under variable belastninger. Andre elektriske Sprague opfindelser p\xc3\xa5 den samme tid, forbedrede betydeligt elnetdistribution (tidligere arbejde var blevet lavet mens han arbejdede for Thomas Edison), hvilket tillod energi fra elektromotorer til at blive sendt tilbage i elnettet til Trolleybusser via k\xc3\xb8reledninger og trolley-p\xc3\xa6len. Dette og elektromotorer tillod Sprague at opfinde den f\xc3\xb8rste elektriske trolley-system i 1887\xe2\x80\x9388 i Richmond VA; den elektriske elevator og styresystemer i 1892. Han opfandt ogs\xc3\xa5 den elektriske undergrundsbane med uafh\xc3\xa6ngig f\xc3\xb8det energi og centralt styrede vogne, hvilket blev installeret i 1892 i Chicago af South Side Elevated Railway, hvor det lokalt fik \xc3\xb8genavnet "L". Spragues motor og relaterede opfindelser ledte til en enorm interesse og anvendelse af elektromotorer i industrien, n\xc3\xa6sten samtidig med at en anden stor opfinder udviklede dens prim\xc3\xa6re konkurrent og som blev meget mere udbredt. _NEWLINE_En prototype p\xc3\xa5 en induktionsmotor blev demonstreret i Europa i 1885 af Galileo Ferraris._NEWLINE_ _NEWLINE_Ferraris udgav sine opdagelser i 1888._NEWLINE_I 1888 patenterede Nikola Tesla den f\xc3\xb8rste praktiske AC-motor og med den det det moderne udbredte flerfasede elforsyningstransmissionsnet. Tesla fortsatte sit arbejde p\xc3\xa5 AC-motoren i de f\xc3\xb8lgende \xc3\xa5r ved Westinghouse company._NEWLINE_Udviklingen af elektriske motorer med acceptabel virkningsgrad blev forsinket i flere \xc3\xa5rtier grundet den oversete ekstremt vigtige betydning, af s\xc3\xa5 lille en afstand som muligt mellem rotor og stator. Effektive design har til sammenligning et yderst smalt luftgab._NEWLINE_St. Louis motoren, som l\xc3\xa6nge blev fremvist i skoleklasser til at illustrere motorens principper, er ekstrem ineffektiv af samme grund, s\xc3\xa5vel som ikke at ligne en moderne motor. Foto af en traditionel form af St. Louis motoren \xe2\x80\x93 se kilde._NEWLINE_Elektromotor anvendelser har revolutioneret industrien. Industrielle processer var ikke mere begr\xc3\xa6nset af mekanisk transmissionsoverf\xc3\xb8rsler som f.eks. skafter, b\xc3\xa6lter, trykluft eller hydraulisk tryk. I stedet kunne enhver maskine udstyres med sin egen elektromotor, hvilket gjorde styring lettere og forbedrede energioverf\xc3\xb8rselseffektiviteten. Elektriske motorer anvendt i landbrug overfl\xc3\xb8diggjorde menneske og dyre muskelkraft fra s\xc3\xa5danne opgaver s\xc3\xa5som h\xc3\xa5ndtering af korn eller pumpning af vand. Husholdninger anvender elektromotorer til at mindske anvendelsen af manuelt arbejde i hjemmet og muliggjorde en h\xc3\xb8jere bekvemmelighedsstandard. I dag bruger elektromotorer mere end halvdelen af al lavet elektrisk energi.\n_START_SECTION_\nSimple DC-elektromotor eksempler\n_START_PARAGRAPH_\nFor de fleste elektromotorers vedkommende er magneterne enten sat i en ring om viklingerne \xe2\x80\x93 eller viklingerne er sat i en ring om en cylinderformet mangepolet magnet._NEWLINE_For eksemplets skyld kan man n\xc3\xb8jes med \xc3\xa9n vikling og to permanente magneter. Se p\xc3\xa5 simplificeret elektromotor illustration med to magnetpoler rettet mod den roterende vikling. De to viklingsstykker for enderne stort set vinkelret p\xc3\xa5 magnetfeltet bidrager ikke til rotation. Faktisk tabes un\xc3\xb8dig elektrisk energi her, grundet tr\xc3\xa5dens resistans. Motoren skal normalt skubbes i gang, da man kan ramme et vinkelinterval hvor ingen af de fjederbelastede glidekontakter (sm\xc3\xa5 sorte firkanter) har kontakt til de elektriske sl\xc3\xa6beringe (turkise). Glidekontakter og sl\xc3\xa6beringene udg\xc3\xb8r tilsammen motorens kommutator (vinkelafh\xc3\xa6ngig omskiftere)._NEWLINE_I et andet simpelt praktisk eksempel (se illustrationen: Praktisk simpel elektromotor) kan man n\xc3\xb8jes med \xc3\xa9n vikling og \xc3\xa9n permanent magnet. Motoren skal normalt skubbes i gang. Dog kan man ikke se i den uendelige video, at \xc3\xa9n (eller begge) viklingsender faktisk fungerer som en kommutator (her vinkelafh\xc3\xa6ngig kontakt). Halvdelen af lakisoleringen er slebet af \xc3\xa9n (eller begge) viklingsender, der f\xc3\xa5r elektrisk kontakt med metalholderne og drejningsfaset s\xc3\xa5 beviklingens to sider hhv. frast\xc3\xb8der/tiltr\xc3\xa6kker magnetpolen forneden i rette drejningsintervaller og med rette rotationsretning._NEWLINE_Essensen er, at magnetens magnetfelt og ledningsstykkerne-i-magnetfeltet yder en gensidig frast\xc3\xb8dende eller tiltr\xc3\xa6kkende kraft p\xc3\xa5 hinanden, afh\xc3\xa6ngig af str\xc3\xb8mmens retning gennem den givne vikling._NEWLINE_Dette er den grundl\xc3\xa6ggende m\xc3\xa5de/fysiske f\xc3\xa6nomen de fleste elektromotorer virker p\xc3\xa5. Dog er ledningsstykket typisk viklet op som en spole. Enten roterer magneten \xe2\x80\x93 eller viklingen. Den del der st\xc3\xa5r stille (ikke roterer) kaldes statoren \xe2\x80\x93 og den del der roterer kaldes rotoren.\n_START_SECTION_\nOptimering\n_START_PARAGRAPH_\nEn elektromotors viklinger, som skal accelerere eller tr\xc3\xa6kke optimalt, skal have et vekslende magnetfelt, som er foranl\xc3\xb8bende og bibeholdes midt mellem magnetens poler._NEWLINE_En elektromotors viklinger, som skal decelerere eller bremse optimalt, skal have et vekslende magnetfelt, som er bagvedl\xc3\xb8bende og bibeholdes midt mellem magnetens poler._NEWLINE_En elektromotors viklinger, som skal rotere ubelastet, skal have et vekslende magnetfelt, som stort set stemmer med magneternes poler eller v\xc3\xa6re frav\xc3\xa6rende._NEWLINE_Alt ovenn\xc3\xa6vnte kan ikke opfyldes af en kul-kommutering, men det kan en elektronisk kommutering. Det er grunden til at elektronisk kommutering er bedre._NEWLINE_Et eksempel p\xc3\xa5 en elektronisk kommuteret elektromotor er en b\xc3\xb8rstel\xc3\xb8s DC-motor.'